title: Decizia (UE) 2016/1170 a Consiliului din 12 iulie 2016 privind poziția care urmează să fie adoptată în numele Uniunii Europene în cadrul comitetului mixt instituit prin Acordul-cadru de parteneriat și de cooperare globală dintre Comunitatea Europeană și statele sale membre, pe de o parte, și Republica Indonezia, pe de altă parte, în legătură cu adoptarea Regulamentului de procedură al comitetului mixt și cu înființarea unor grupuri de lucru specializate

text:
               19.7.2016

               RO

               Jurnalul Oficial al Uniunii Europene

               L 193/29

         DECIZIA (UE) 2016/1170 A CONSILIULUI
   din 12 iulie 2016
   privind poziția care urmează să fie adoptată în numele Uniunii Europene în cadrul comitetului mixt instituit prin Acordul-cadru de parteneriat și de cooperare globală dintre Comunitatea Europeană și statele sale membre, pe de o parte, și Republica Indonezia, pe de altă parte, în legătură cu adoptarea Regulamentului de procedură al comitetului mixt și cu înființarea unor grupuri de lucru specializate
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 207 și 209 coroborate cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Acordul-cadru de parteneriat și de cooperare globală între Comunitatea Europeană și statele sale membre, pe de o parte, și Republica Indonezia, pe de altă parte (1) (denumit în continuare „acordul”) a intrat în vigoare la 1 mai 2014.

               (2)

               În conformitate cu articolul 41 din acord, a fost instituit un comitet mixt pentru a asigura, printre altele, funcționarea și punerea în aplicare corespunzătoare a acordului (denumit în continuare „comitetul mixt”).

               (3)

               Pentru a contribui la punerea în aplicare efectivă a acordului, ar trebui adoptat Regulamentul de procedură al comitetului mixt.

               (4)

               În conformitate cu articolul 41 al acordului, comitetul mixt poate înființa grupuri de lucru specializate care să îl sprijine în îndeplinirea atribuțiilor care îi revin.

               (5)

               Prin urmare, poziția Uniunii în cadrul comitetului mixt în ceea ce privește adoptarea Regulamentului de procedură al comitetului mixt și înființarea grupurilor de lucru specializate ar trebui să se bazeze pe proiectele de decizii ale comitetului mixt anexate,

         ADOPTĂ PREZENTA DECIZIE:
   Articolul 1
   (1)   Poziția care urmează să fie adoptată în numele Uniunii în cadrul Comitetului mixt instituit în temeiul articolului 41 din acord, cu privire la:

               (a)

               adoptarea Regulamentului de procedură al comitetului mixt; și

               (b)

               înființarea unor grupuri de lucru specializate,

         se bazează pe proiectele de decizii ale comitetului mixt atașate la prezenta decizie.
   (2)   Reprezentanții Uniunii în cadrul comitetului mixt pot accepta modificări minore aduse proiectelor de decizii fără a fi necesar să consulte Consiliul.
   Articolul 2
   Prezenta decizie intră în vigoare la data adoptării.

      Adoptată la Bruxelles, 12 iulie 2016.

            Pentru Consiliu

            Președintele

         P. KAŽIMÍR

      (1)  Acordul-cadru global de parteneriat și cooperare dintre Comunitatea Europeană și statele sale membre, pe de o parte, și Republica Indonezia, pe de altă parte (JO L 125, 26.4.2014, p. 17).

      PROIECT
      DECIZIA NR. 1/2016 A COMITETULUI MIXT UE-INDONEZIA
      din …
      de adoptare a propriului regulament de procedură
      COMITETUL MIXT UE-INDONEZIA,
      având în vedere Acordul-cadru de parteneriat și de cooperare globală dintre Comunitatea Europeană și statele sale membre, pe de o parte, și Republica Indonezia, pe de altă parte (1) (denumit în continuare „acordul”), în special articolul 41,
      întrucât:

                  (1)

                  Acordul a intrat în vigoare la 1 mai 2014.

                  (2)

                  Pentru a contribui la punerea în aplicare efectivă a acordului, comitetul mixt ar trebui instituit cât mai curând posibil.

                  (3)

                  În temeiul articolului 41 alineatul (5) din acord, comitetul mixt își adoptă propriul regulament de procedură în vederea punerii în aplicare a acordului,

            ADOPTĂ PREZENTA DECIZIE:
      Articol unic
      Se adoptă Regulamentul de procedură al comitetului mixt, astfel cum este prevăzut în anexă.

         Adoptată la …,

               Pentru Comitetul mixt UE-Indonezia

               Președintele

         (1)  JO L 125, 26.4.2014, p. 17.

         ANEXĂ
         Regulamentul de procedură al comitetului mixt
         Articolul 1
         Componență și președinție
         (1)   Comitetul mixt, instituit în conformitate cu articolul 41 din Acordul-cadru de parteneriat și de cooperare globală dintre Comunitatea Europeană și statele sale membre, pe de o parte, și Republica Indonezia, pe de altă parte (denumit în continuare „acordul”), își îndeplinește sarcinile astfel cum se prevede la articolul 41 din acord.
         (2)   Comitetul mixt este alcătuit din reprezentanți ai ambelor părți la cel mai înalt nivel posibil.
         (3)   Președinția comitetului mixt este asigurată alternativ de către ministrul afacerilor externe al Republicii Indonezia și Înaltul Reprezentant al Uniunii pentru afaceri externe și politica de securitate. Aceștia își pot delega unui înalt funcționar competența de a prezida toate sau o parte din reuniunile comitetului mixt.
         Articolul 2
         Reprezentare
         (1)   Părțile își notifică reciproc lista reprezentanților lor în comitetul mixt (denumiți în continuare „membri”). Lista este gestionată de secretariatul comitetului mixt.
         (2)   În cazul în care un membru dorește să fie reprezentat de un membru supleant, acesta notifică în scris președintelui numele reprezentantului său înainte de desfășurarea reuniunii respective. Reprezentantul supleant al unui membru exercită toate drepturile membrului respectiv.
         Articolul 3
         Delegații
         (1)   Membrii comitetului mixt pot fi însoțiți de alți funcționari. Înaintea fiecărei reuniuni, părțile sunt informate, prin intermediul secretariatului, cu privire la componența prevăzută a delegațiilor care participă la reuniune.
         (2)   Atunci când este cazul și cu acordul ambelor părți, pot fi invitați să participe la reuniunile comitetului mixt experți sau reprezentanți ai altor organisme, în calitate de observatori sau pentru a oferi informații referitoare la un anumit subiect.
         Articolul 4
         Reuniuni
         (1)   Comitetul mixt se reunește în mod normal cel puțin o dată la doi ani sau în orice moment convenit de ambele părți. Reuniunile comitetului mixt sunt convocate de președinteși au loc alternativ în Indonezia și la Bruxelles, la o dată care urmează să fie stabilită de comun acord. De asemenea, se pot convoca reuniuni extraordinare ale comitetului mixt, prin acordul părților.
         (2)   În mod excepțional și dacă ambele părți sunt de acord, reuniunile comitetului mixt se pot desfășura și prin intermediul mijloacelor tehnice, de exemplu, prin videoconferință sau teleconferință.
         (3)   Comitetul mixt se întrunește la cel mai înalt nivel posibil, astfel cum s-a convenit de către părți. Cele două părți iau măsurile necesare pentru a asigura participarea la nivel ministerial ori de câte ori acest lucru este fezabil.
         (4)   Reuniunile comitetului mixt prezidate la nivel ministerial se pregătesc în cadrul unei întâlniri prealabile la nivel de înalți funcționari.
         Articolul 5
         Publicarea de informații
         (1)   În afara cazului în care părțile decid altfel, reuniunile comitetului mixt nu sunt publice. Atunci când o parte transmite informații desemnate drept confidențiale comitetului mixt, cealaltă parte tratează aceste informații ca atare.
         (2)   Comitetul mixt poate face declarații adresate publicului larg, după cum consideră necesar.
         Articolul 6
         Secretariatul
         Un reprezentant al Serviciului European de Acțiune Externă și un reprezentant al Guvernului Republicii Indonezia exercită în comun funcțiile de secretari ai comitetului mixt. Toate comunicările către și dinspre președintele comitetului mixt se transmit secretarilor. Corespondența către sau dinspre președintele comitetului mixt se poate face prin orice mijloc scris, inclusiv prin mesagerie electronică.
         Articolul 7
         Ordinea de zi a reuniunilor
         (1)   Președintele stabilește ordinea de zi provizorie a fiecărei reuniuni. Aceasta se transmite celeilalte părți, împreună cu documentele relevante, în mod normal cel târziu cu 15 zile înainte de începerea reuniunii.
         (2)   Președintele poate propune ca, la reuniunile comitetului mixt, să participe experți pentru a oferi informații referitoare la orice punct de pe ordinea de zi.
         (3)   Comitetul mixt adoptă ordinea de zi la începutul fiecărei reuniuni. Alte puncte care nu figurează pe ordinea de zi provizorie pot fi înscrise pe ordinea de zi în cazul în care ambele părți convin astfel.
         (4)   În circumstanțe deosebite și cu acordul celor două părți, președintele poate să scurteze termenul menționat la alineatul (1) pentru a ține seama de cerințele unui caz anume.
         Articolul 8
         Procesul-verbal convenit
         (1)   Rezultatele reuniunii comitetului mixt se prezintă sub forma unui proces-verbal convenit.
         (2)   Cei doi secretari redactează împreună un proiect de proces-verbal convenit al fiecărei reuniuni, în urma depunerii rezumatului reuniunii de către gazdă, în mod normal în termen de 30 de zile calendaristice de la data reuniunii. Proiectul de proces-verbal convenit se bazează pe rezumatul efectuat de președinte al concluziilor la care a ajuns comitetul mixt.
         (3)   Procesul-verbal convenit se aprobă de ambele părți în termen de 45 de zile calendaristice de la data reuniunii sau până la o altă dată convenită de părți. Odată ce se ajunge la un acord privind procesul-verbal, se semnează de către părți cele două exemplare originale. Fiecare parte primește un exemplar original.
         Articolul 9
         Decizii și recomandări
         (1)   În scopul punerii în aplicare a atribuțiilor comitetului mixt, astfel cum se prevede la articolul 41 din acord, comitetul mixt poate conveni să adopte o decizie și/sau o recomandare. Fiecare astfel de decizie și/sau recomandare conține un număr de ordine, data adoptării și o descriere a obiectului.
         (2)   În în cazul în care circumstanțele impun acest lucru, comitetul mixt poate adopta decizii sau recomandări prin procedură scrisă.
         (3)   În pofida articolului 5, fiecare parte poate hotărî în legătură cu publicarea deciziilor și recomandărilor comitetului mixt în propria publicație oficială.
         Articolul 10
         Corespondența
         (1)   Corespondența adresată comitetului mixt se trimite secretarului oricăreia dintre părți, care, la rândul său, informează celălalt secretar.
         (2)   Secretariatul asigură transmiterea corespondenței adresate comitetului mixt către președintele comitetului și difuzarea sa, atunci când este cazul, ca documente menționate la articolul 11.
         (3)   Secretariatul trimite părților corespondența din partea președintelui și, dacă este cazul, o difuzează ca documente menționate la articolul 11.
         Articolul 11
         Documente
         (1)   Atunci când dezbaterile comitetului mixt se bazează pe documente scrise, acestea se numerotează și se transmit membrilor de către secretariat.
         (2)   Fiecare secretar este responsabil pentru transmiterea documentelor către membrii corespunzători de partea sa ai comitetului mixt, transmițând sistematic o copie a corespondenței către celălalt secretar.
         Articolul 12
         Cheltuieli
         (1)   Fiecare parte își asumă orice cheltuială rezultată în urma participării la reuniunile comitetului mixt, atât în ceea ce privește cheltuielile cu personalul, cheltuielile de deplasare și diurnele, cât și cheltuielile poștale și de telecomunicații.
         (2)   Cheltuielile legate de organizarea reuniunilor și reproducerea documentelor sunt suportate de partea care găzduiește reuniunea.
         Articolul 13
         Modificarea regulamentului de procedură
         Oricare dintre părți poate solicita în scris orice revizuire a regulamentului de procedură, care poate fi modificat prin acordul comun al părților, în conformitate cu articolul 9.
         Articolul 14
         Grupuri de lucru specializate și alte mecanisme
         (1)   Comitetul mixt poate înființa grupuri de lucru specializate sau alte mecanisme care să îl sprijine în îndeplinirea atribuțiilor care îi revin. Grupurile de lucru specializate și celelalte mecanisme prezintă un raport comitetului mixt.
         (2)   Comitetul mixt poate decide să desființeze orice grup de lucru specializat sau alt mecanism existent sau poate înființa grupuri de lucru specializate sau alte mecanisme suplimentare care să îl asiste în îndeplinirea sarcinilor sale.
         (3)   Grupurile de lucru specializate și celelalte mecanisme prezintă comitetului mixt rapoarte detaliate cu ocazia fiecărei reuniuni a acestuia.
         (4)   Grupurile de lucru specializate au numai competența de a formula recomandări adresate comitetului mixt.

      PROIECT
      DECIZIA NR. 2/2016 A COMITETULUI MIXT UE-INDONEZIA
      din …
      privind instituirea unor grupuri de lucru specializate și a altor mecanisme
      COMITETUL MIXT UE-INDONEZIA,
      având în vedere Acordul-cadru de parteneriat și de cooperare globală între Comunitatea Europeană și statele sale membre, pe de o parte, și Republica Indonezia, pe de altă parte (1) (denumit în continuare „acordul”), în special articolul 41 din acord, și articolul 14 din Regulamentul de procedură al comitetului mixt
      întrucât:

                  (1)

                  Acordul a intrat în vigoare la 1 mai 2014.

                  (2)

                  Pentru a contribui la punerea în aplicare efectivă a acordului, cadrul său instituțional ar trebui instituit cât mai curând posibil.

                  (3)

                  În conformitate cu articolul 41 alineatul (3) din acord și cu articolul 14 din Regulamentul de procedură al comitetului mixt, comitetul mixt poate institui grupuri de lucru specializate și alte mecanisme care să îi acorde asistență în îndeplinirea sarcinilor sale.

                  (4)

                  Pentru a permite desfășurarea de discuții la nivel de experți cu privire la domeniile-cheie care intră în sfera de aplicare a acordului, pot fi instituite grupuri de lucru specializate sau alte mecanisme. Părțile pot conveni ulterior să modifice lista grupurilor de lucru specializate sau a altor mecanisme și/sau sfera de aplicare a acestora.

                  (5)

                  În temeiul articolului 9 din regulamentul său de procedură, comitetul mixt poate lua decizii și prin procedură scrisă.

                  (6)

                  Prezenta decizie ar trebui să fie adoptată pentru ca grupurile de lucru specializate sau alte mecanisme să devină operaționale în timp util,

            ADOPTĂ PREZENTA DECIZIE:
      Articol unic
      Se instituie grupurile de lucru specializate și celelalte mecanisme enumerate în anexa la prezenta decizie.

         Adoptată la …,

               Pentru Comitetul mixt UE – Indonezia

               Președintele

         (1)  JO L 125, 26.4.2014, p. 17.

         ANEXĂ
         Comitetul mixt UE-Indonezia
         Grupuri de lucru specializate și alte mecanisme

                     1.

                     Grupul de lucru specializat privind cooperarea pentru dezvoltare.

                     2.

                     Grupul de lucru specializat privind comerțul și investițiile.

                     3.

                     Dialogul privind drepturile omului.

                     4.

                     Dialogul politic.

                     5.

                     Dialogul privind securitatea.


title: Decizia (UE) 2015/1989 a Consiliului din 26 octombrie 2015 privind semnarea, în numele Uniunii Europene, a Acordului de continuare a activității Centrului Internațional pentru Știință și Tehnologie

text:
               6.11.2015

               RO

               Jurnalul Oficial al Uniunii Europene

               L 290/7

         DECIZIA (UE) 2015/1989 A CONSILIULUI
   din 26 octombrie 2015
   privind semnarea, în numele Uniunii Europene, a Acordului de continuare a activității Centrului Internațional pentru Știință și Tehnologie
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 31 alineatul (1) și articolul 37,
   având în vedere Tratatul privind funcționarea Uniunii Europene, în special articolul 180 și articolul 218 alineatul (5),
   având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
   întrucât:

               (1)

               La 21 octombrie 2013, Consiliul a autorizat Comisia și Înaltul Reprezentant să înceapă negocieri pentru instituirea unui acord de continuare a activității Centrului Internațional pentru Știință și Tehnologie între Uniunea Europeană și Comunitatea Europeană a Energiei Atomice (Euratom), acționând ca o singură parte, Georgia, Japonia, Regatul Norvegiei, Republica Armenia, Republica Coreea, Republica Kazahstan, Republica Kârgâzstan, Republica Tadjikistan și Statele Unite ale Americii (denumit în continuare „acordul”).

               (2)

               Negocierile respective au fost finalizate cu succes, iar acordul a fost parafat la 22 iunie 2015.

               (3)

               Încheierea acordului face obiectul unei proceduri separate în ceea ce privește chestiunile care intră în competența Euratom.

               (4)

               Acordul ar trebui semnat în numele Uniunii,

         ADOPTĂ PREZENTA DECIZIE:
   Articolul 1
   Se autorizează semnarea, în numele Uniunii, a Acordului de continuare a activității Centrului Internațional pentru Știință și Tehnologie, sub rezerva încheierii acordului menționat (1).
   Articolul 2
   Președintele Consiliului este autorizat să desemneze persoana împuternicită (persoanele împuternicite) să semneze acordul în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Bruxelles, 26 octombrie 2015.

            Pentru Consiliu

            Președintele

         F. MOGHERINI

      (1)  Textul acordului va fi publicat împreună cu decizia privind încheierea sa.


title: Decizia 2011/203/PESC a Consiliului din 31 martie 2011 de modificare a Deciziei 2010/445/PESC de prelungire a mandatului Reprezentantului Special al Uniunii Europene pentru criza din Georgia

text:
               1.4.2011

               RO

               Jurnalul Oficial al Uniunii Europene

               L 86/72

         DECIZIA 2011/203/PESC A CONSILIULUI
   din 31 martie 2011
   de modificare a Deciziei 2010/445/PESC de prelungire a mandatului Reprezentantului Special al Uniunii Europene pentru criza din Georgia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 25 septembrie 2008, Consiliul a adoptat Acțiunea comună 2008/760/PESC (1) de numire a domnului Pierre MOREL în calitate de Reprezentant Special al Uniunii Europene (RSUE) pentru criza din Georgia până la 28 februarie 2009.

               (2)

               La 11 august 2010, Consiliul a adoptat Decizia 2010/445/PESC (2) de prelungire a mandatului RSUE până la 31 august 2011. Suma de referință prevăzută pentru acoperirea cheltuielilor legate de mandatul RSUE până la acea dată a fost stabilită la 700 000 EUR. Suma de referință ar trebui majorată la 1 004 000 EUR pentru a putea acoperi necesități operaționale suplimentare.

               (3)

               Decizia 2010/445/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   La articolul 5 din Decizia 2010/445/PESC, alineatul (1) se înlocuiește cu următorul text:

      „(1)   Suma de referință destinată să acopere cheltuielile aferente mandatului RSUE în perioada 1 septembrie 2010-31 august 2011 este de 1 004 000 EUR.”

   Articolul 2
   Prezenta decizie intră în vigoare la data adoptării.
   Prezenta decizie se aplică de la 1 martie 2011.

      Adoptată la Bruxelles, 31 martie 2011.

            Pentru Consiliu

            Președintele

         VÖLNER P.

      (1)  JO L 259, 27.9.2008, p. 16.

      (2)  JO L 211, 12.8.2010, p. 33.


title: 2007/867/CE: Decizia Consiliului din 20 decembrie 2007 privind încheierea Acordului sub forma unui schimb de scrisori dintre Comunitatea Europeană și Noua Zeelandă în conformitate cu articolul XXVIII din GATT 1994 privind modificarea contingentelor tarifare OMC pentru untul provenind din Noua Zeelandă, prevăzute în lista CE CXL anexată la GATT 1994

text:
               22.12.2007

               RO

               Jurnalul Oficial al Uniunii Europene

               L 340/95

         DECIZIA CONSILIULUI
   din 20 decembrie 2007
   privind încheierea Acordului sub forma unui schimb de scrisori dintre Comunitatea Europeană și Noua Zeelandă în conformitate cu articolul XXVIII din GATT 1994 privind modificarea contingentelor tarifare OMC pentru untul provenind din Noua Zeelandă, prevăzute în lista CE CXL anexată la GATT 1994
   (2007/867/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf prima teză,
   având în vedere propunerea Comisiei,
   întrucât:

               (1)

               La 14 mai 2007, Consiliul a autorizat Comisia să înceapă negocieri în temeiul articolului XXVIII din GATT 1994 în vederea modificării anumitor contingente tarifare OMC pentru untul provenind din Noua Zeelandă. În consecință, Comunitatea Europeană a notificat OMC la 3 august 2007 cu privire la intenția sa de a modifica, pentru untul provenind din Noua Zeelandă, contingentul tarifar OMC din lista CE CXL.

               (2)

               Comisia a purtat negocieri prin consultarea comitetului instituit prin articolul 133 din tratat și în conformitate cu directivele de negociere adoptate de Consiliu.

               (3)

               Comisia a reușit negocierea unui acord cu Noua Zeelandă. Prin urmare, acordul sub forma unui schimb de scrisori dintre Comunitatea Europeană și Noua Zeelandă ar trebui aprobat,

         DECIDE:
   Articolul 1
   Prin prezenta, se aprobă în numele Comunității Acordul sub forma unui schimb de scrisori dintre Comunitatea Europeană și Noua Zeelandă în conformitate cu articolul XXVIII din GATT 1994 privind modificarea contingentelor tarifare OMC pentru untul provenind din Noua Zeelandă, prevăzute în lista CE CXL anexată la GATT 1994.
   Textul acordului se atașează la prezenta decizie.
   Articolul 2
   Președintele Consiliului este autorizat, prin prezenta, să desemneze persoana sau persoanele împuternicite să semneze acordul prin care Comunitatea își asumă obligații.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 20 decembrie 2007.

            Pentru Consiliu

            Președintele

         F. NUNES CORREIA

    ---documentbreak---

               22.12.2007

               RO

               Jurnalul Oficial al Uniunii Europene

               L 340/96

         ACORD
   sub forma unui schimb de scrisori între Comunitatea Europeană și Noua Zeelandă în conformitate cu articolul XXVIII din GATT 1994 privind modificarea contingentelor tarifare OMC pentru untul provenind din Noua Zeelandă, prevăzute în lista CE CXL anexată la GATT 1994
   Bruxelles, ….
   Stimate domn,
   Ca urmare a negocierilor dintre Comunitatea Europeană (CE) și Noua Zeelandă în conformitate cu articolul XXVIII din GATT 1994 privind modificarea contingentelor tarifare pentru untul provenind din Noua Zeelandă, prevăzute în lista CE CXL anexată la Acordul General pentru Tarife și Comerț 1994 (GATT 1994), CE aprobă următoarele concluzii:
   Dispoziții finale pentru contingentul tarifar OMC pentru untul provenind din Noua Zeelandă
   Contingentul tarifar se aplică untului provenind din Noua Zeelandă în cazul următoarelor poziții tarifare:

               Codul NC

               Descrierea

               ex04051011
               ex04051019

               Unt de cel puțin șase săptămâni, cu un conținut de grăsimi egal sau mai mare de 80 %, dar mai mic de 85 %, obținut direct din lapte sau din smântână, fără a se utiliza materiale stocate, printr-un proces unic, autonom și neîntrerupt

               ex04051030

               Unt, de cel puțin șase săptămâni, având un conținut de grăsime în greutate mai mare sau egal cu 80 % și mai mic de 85 %, obținut direct din lapte sau smântână, fără a se utiliza materiale stocate, în urma unui proces unic, autonom și neîntrerupt, care poate necesita un stadiu de concentrare și/sau de fracționare a grăsimii butirice din smântână (procedee denumite „Ammix” și „Tartinabil”)

         Rata aplicabilă în cadrul contingentului va fi de 70 EUR/100 kg.
   Cantitatea contingentară va fi de 74 693 tone.
   Calificarea pentru acest contingent se supune condițiilor prevăzute de dispozițiile comunitare relevante.
   Generalități
   Dispozițiile prezentului acord se aplică de la 1 ianuarie 2008.
   Vă rămânem recunoscători dacă ați binevoi să confirmați acordul guvernului dumneavoastră cu privire la textul anterior.
   Vă rugăm să acceptați, stimate domn, expresia înaltei noastre considerații.

      În numele Comunității Europene

   Bruxelles, ….
   Stimate domn,
   Avem onoarea de a confirma primirea scrisorii dumneavoastră în data de astăzi, cu următorul text:

      „Ca urmare a negocierilor dintre Comunitatea Europeană (CE) și Noua Zeelandă în conformitate cu articolul XXVIII din GATT 1994 privind modificarea contingentelor tarifare OMC pentru untul provenind din Noua Zeelandă, prevăzute în lista CE CXL anexată la Acordul General pentru Tarife și Comerț 1994 (GATT 1994), CE aprobă următoarele concluzii:
      Dispoziții finale pentru contingentul tarifar OMC pentru untul provenind din Noua Zeelandă
      Contingentul tarifar se aplică untului provenind din Noua Zeelandă în cazul următoarelor poziții tarifare:

                  Codul NC

                  Descrierea

                  ex04051011
                  ex04051019

                  Unt de cel puțin șase săptămâni, cu un conținut de grăsimi egal sau mai mare de 80 %, dar mai mic de 85 %, obținut direct din lapte sau din smântână, fără a se utiliza materiale stocate, printr-un proces unic, autonom și neîntrerupt

                  ex04051030

                  Unt, de cel puțin șase săptămâni, având un conținut de grăsime în greutate mai mare sau egal cu 80 % și mai mic de 85 %, obținut direct din lapte sau smântână, fără a se utiliza materiale stocate, în urma unui proces unic, autonom și neîntrerupt, care poate necesita un stadiu de concentrare și/sau de fracționare a grăsimii butirice din smântână (procedee denumite «Ammix» și «Tartinabil»)

            Rata aplicabilă în cadrul contingentului va fi de 70 EUR/100 kg.
      Cantitatea contingentară va fi de 74 693 tone.
      Calificarea pentru acest contingent se supune condițiilor prevăzute de dispozițiile comunitare relevante.
      Generalități
      Dispozițiile prezentului acord se aplică de la 1 ianuarie 2008.
      Vă rămânem recunoscători dacă ați binevoi să confirmați acordul guvernului dumneavoastră cu privire la textul anterior.”

   Noua Zeelandă are onoarea de a confirma acordul său cu privire la conținutul acestei scrisori.
   Vă rugăm să acceptați, stimate domn, expresia înaltei noastre considerații.

      În numele Noii Zeelande

      Съставено в Брюксел
      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels
      Fait à Bruxelles, le
      Fatto a Bruxelles, addì
      Briselē,
      Priimta Briuselyje.
      Kelt Brüsszelben,
      Magħmul fi Brussell,
      Gedaan te Brussel,
      Sporządzono w Brukseli, dnia
      Întocmit la Bruxelles
      Feito em Bruxelas
      V Bruseli
      V Bruslju,
      Tehty Brysselissä
      Utfördat i Bryssel den

         От името на Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         În numele Comunitatii Europene
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapen

      Съставено в Брюксел
      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels
      Fait à Bruxelles, le
      Fatto a Bruxelles, addì
      Briselē,
      Priimta Briuselyje.
      Kelt Brüsszelben,
      Magħmul fi Brussell,
      Gedaan te Brussel,
      Sporządzono w Brukseli, dnia
      Întocmit la Bruxelles
      Feito em Bruxelas
      V Bruseli
      V Bruslju,
      Tehty Brysselissä
      Utfördat i Bryssel den

         For New Zealand
         От името на Нова Зеландия
         Por Nueva Zelanda
         Za Nový Zêland
         For New Zealand
         Für Neuseeland
         Uus-Meremaa nimel
         Για τη Νέα Υηλανδία
         Pour la Nouvelle-Zélande
         Per la Nuova Zelanda
         Jaunzēlandes vārdā
         Naujosios Zelandijos vardu
         Új-Zéland részéről
         Għan-New Zealand
         Voor Nieuw-Zeeland
         W imieniu Nowej Zelandii
         Pela Nova Zelândia
         În numele Noii Zeelande
         Za Nový Zéland
         Za Novo Zelandijo
         Uuden-Seelannin puolesta
         För Nya Zeeland


title: Decizia Consiliului din 29 aprilie 1999 privind încheierea Acordului de modificare a Acordului de cooperare științifică și tehnologică dintre Comunitatea Europeană și Canada

text:
Anunţ juridic important

|

31999D0408

Jurnalul Oficial L 156 , 23/06/1999 p. 0023 - 0023 ediţie specială în limba cehă capitol 11 volum 31 p. 233  - 233 ediţie specială în limba estonă capitol 11 volum 31 p. 233  - 233 ediţie specială în limba maghiară capitol 11 volum 31 p. 233  - 233 ediţie specială în limba lituaniană capitol 11 volum 31 p. 233  - 233 LV.ES capitol 11 volum 31 p. 233  - 233 MT.ES capitol 11 volum 31 p. 233  - 233 PL.ES capitol 11 volum 31 p. 233  - 233 SK.ES capitol 11 volum 31 p. 233  - 233 ediţie specială în limba slovenă capitol 11 volum 31 p. 233  - 233

		19990429Decizia Consiliuluidin 29 aprilie 1999privind încheierea Acordului de modificare a Acordului de cooperare științifică și tehnologică dintre Comunitatea Europeană și Canada(1999/408/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 130m, coroborat cu articolul 228 alineatul (2) prima teză și articolul 228 alineatul (3) primul paragraf,având în vedere propunerea Comisiei [1],având în vedere avizul Parlamentului European [2],(1) întrucât, prin decizia sa din 26 februarie 1996 [3], Consiliul a aprobat încheierea Acordului de cooperare științifică și tehnologică dintre Comunitatea Europeană și Canada;(2) întrucât, prin decizia sa din 22 iunie 1998, Consiliul a autorizat Comisia să negocieze o modificare a acordului sus-menționat doar în măsura în care modificarea se referă la domeniile de cooperare menționate la articolul 4 din acordul respectiv, în conformitate cu procedura prevăzută la articolul 12 litera (b) din acel acord;(3) întrucât prin decizia sa din 13 decembrie 1998, Consiliul a autorizat semnarea acordului de modificare;(4) întrucât acordul de modificare a fost semnat la 17 decembrie 1998;(5) întrucât acordul de modificare ar trebui aprobat,DECIDE:Articolul 1Se aprobă Acordul de modificare a Acordului de cooperare științifică și tehnologică dintre Comunitatea Europeană și Canada.Textul acordului de modificare se anexează la prezenta decizie.Articolul 2În temeiul articolului 12 din Acordul de cooperare științifică și tehnologică dintre Comunitatea Europeană și Canada, Președintele Consiliului transmite o notificare anunțând faptul că procedurile necesare pentru intrarea în vigoare a acordului de modificare anexat au fost încheiate de către Comunitate.Adoptată la Luxemburg, 29 aprilie 1999.Pentru ConsiliuPreședinteleW. Müller[1] JO C 400, 22.12.1998, p. 27.[2] Aviz emis la 13 aprilie 1999 (nepublicat încă în Jurnalul Oficial).[3] JO L 74, 22.3.1996, p. 25.--------------------------------------------------


title: Poziția Comună 2007/705/PESC a Consiliului din 30 octombrie 2007 privind primirea temporară a anumitor palestinieni de către statele membre ale Uniunii Europene

text:
               31.10.2007

               RO

               Jurnalul Oficial al Uniunii Europene

               L 285/54

      POZIȚIA COMUNĂ 2007/705/PESC A CONSILIULUI

   din 30 octombrie 2007
   privind primirea temporară a anumitor palestinieni de către statele membre ale Uniunii Europene
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 15,
   întrucât:

               (1)

               La 7 noiembrie 2006, Consiliul a adoptat Poziția comună 2006/755/PESC privind primirea temporară a anumitor palestinieni de către statele membre ale Uniunii Europene (1), care prevedea o prelungire pentru o nouă perioadă de 12 luni a valabilității permiselor naționale ale acestora de intrare și ședere pe teritoriul statelor membre menționate în Poziția comună 2002/400/PESC (2).

               (2)

               Pe baza unei evaluări a aplicării Poziției comune 2002/400/PESC, Consiliul consideră că este oportună prelungirea valabilității permiselor respective pentru o nouă perioadă de 12 luni,

         ADOPTĂ PREZENTA POZIȚIE COMUNĂ:
   Articolul 1
   Statele membre menționate la articolul 2 din Poziția comună 2002/400/PESC prelungesc pentru o nouă perioadă de 12 luni valabilitatea permiselor naționale de intrare și ședere eliberate în conformitate cu articolul 3 din poziția comună respectivă.
   Articolul 2
   Consiliul evaluează aplicarea Poziției comune 2002/400/PESC în termen de șase luni de la adoptarea prezentei poziții comune.
   Articolul 3
   Prezenta poziție comună produce efecte de la data adoptării sale.
   Articolul 4
   Prezenta poziție comună se publică în Jurnalul Oficial al Uniunii Europene.

      Adoptată la Luxemburg, 30 octombrie 2007.

            Pentru Consiliu

            Președintele

         F. NUNES CORREIA

      (1)  JO L 308, 8.11.2006, p. 18.

      (2)  JO L 138, 28.5.2002, p. 33. Poziție comună modificată ultima dată prin Poziția comună 2004/493/PESC (JO L 181, 18.5.2004, p. 24).


title: Decizia Parlamentului European din 5 mai 2010 referitoare la descărcarea de gestiune pentru execuția bugetului Agenției Europene pentru Reconstrucție aferent exercițiului financiar 2008

text:
               25.9.2010

               RO

               Jurnalul Oficial al Uniunii Europene

               L 252/132

         DECIZIA PARLAMENTULUI EUROPEAN
   din 5 mai 2010
   referitoare la descărcarea de gestiune pentru execuția bugetului Agenției Europene pentru Reconstrucție aferent exercițiului financiar 2008
   (2010/514/UE)
   PARLAMENTUL EUROPEAN,
   având în vedere conturile anuale finale ale Agenției Europene pentru Reconstrucție pentru exercițiul financiar 2008,
   având în vedere raportul Curții de Conturi privind conturile anuale finale ale Agenției Europene pentru Reconstrucție pentru exercițiul financiar 2008, însoțit de răspunsurile agenției (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 2667/2000 al Consiliului din 5 decembrie 2000 privind Agenția Europeană pentru Reconstrucție (3), în special articolul 8,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7-0072/2010),

               1.

               acordă directorului Agenției Europene pentru Reconstrucție descărcarea de gestiune pentru execuția bugetului Agenției aferent exercițiului financiar 2008;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Agenției Europene pentru Reconstrucție, Consiliului, Comisiei și Curții de Conturi, și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 304, 15.12.2009, p. 43.

      (2)  JO L 248, 16.9.2002, p. 1.

      (3)  JO L 306, 7.12.2000, p. 7.

      (4)  JO L 357, 31.12.2002, p. 72.
    ---documentbreak---

               25.9.2010

               RO

               Jurnalul Oficial al Uniunii Europene

               L 252/133

         REZOLUȚIA PARLAMENTULUI EUROPEAN
   din 5 mai 2010
   conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Reconstrucție aferent exercițiului financiar 2008
   PARLAMENTUL EUROPEAN,
   având în vedere conturile anuale finale ale Agenției Europene pentru Reconstrucție pentru exercițiul financiar 2008,
   având în vedere Raportul Curții de Conturi privind conturile anuale finale ale Agenției Europene pentru Reconstrucție pentru exercițiul financiar 2008, însoțit de răspunsurile Agenției (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 2667/2000 al Consiliului din 5 decembrie 2000 privind Agenția Europeană pentru Reconstrucție (3), în special articolul 8,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7-0072/2010),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2008 și cu privire la legalitatea și regularitatea operațiunilor subiacente;

               B.

               întrucât, la 23 aprilie 2009, Parlamentul a acordat directorului Agenției Europene pentru Reconstrucție descărcarea de gestiune pentru execuția bugetului Agenției aferent exercițiului financiar 2007 (5), iar în rezoluția sa care însoțea decizia de descărcare de gestiune Parlamentul a subliniat, printre altele, faptul că, în raportul său anual din 2007, Curtea de Conturi identificase trei riscuri potențiale legate de transferul activităților Agenției către delegații, și anume:

                           (a)

                           având în vedere caracterul multianual al activităților Agenției, existau încă credite bugetare neutilizate în valoare de 453 000 000 EUR, care trebuiau utilizate în exercițiile ulterioare anului 2008, acesta fiind ultimul an de existență al Agenției;

                           (b)

                           nota orientativă emisă de Comisie la 11 iunie 2008 privind transferul dosarelor nu acoperea toate posturile din bilanțul Agenției;

                           (c)

                           surplusul acumulat de 180 000 000 EUR care apare în bilanțul Agenției la 31 decembrie 2007 ar fi trebuit să fie, de asemenea, preluat și gestionat de Comisie la încheierea mandatului Agenției;

               1.

               constată că memorandumul de înțelegere dintre Comisie și Agenția Europeană pentru Reconstrucție din 17 decembrie 2008 prevede că, ulterior datei de 31 decembrie 2008, activele rămase ale Agenției devin proprietatea Comisiei;

      Gestiunea bugetară și financiară

               2.

               ia act de constatarea Curții de Conturi, conform căreia niciuna dintre condițiile necesare în mod oficial pentru acordarea în mod direct a unei subvenții în valoare de 1 399 132 EUR (adică 0,31 % din bugetul operațional disponibil) unei organizații internaționale nu a fost îndeplinită în acest caz;

               3.

               subliniază faptul că pertinența celor cinci proiecte auditate de Curtea de Conturi în domeniul cooperării transfrontaliere (în valoare totală de 528 000 EUR, adică 0,12 % din bugetul operațional disponibil) a fost contestată pe baza faptului că problemele ridicate de evaluatorii locali nu fuseseră luate în considerare de Comitetul de evaluare, compus din Agenție și dintr-o delegație a Comisiei; ia act, cu toate acestea, de răspunsul Agenției conform căruia, potrivit normelor în vigoare, Comitetul de evaluare nu a fost obligat să respecte opinia evaluatorilor;

               4.

               solicită, dat fiind faptul că activitatea Agenției a încetat, să aibă loc o evaluare a resurselor financiare utilizate în Kosovo pentru a se stabili dacă acestea au condus la instituirea unor structuri operaționale și durabile în domeniile justiției și administrației;

               5.

               regretă încetarea activității acestei Agenții, care funcționa de manieră eficientă, și transferarea gestionării fondurilor către delegații; solicită elaborarea unui raport de către Comisie privind resursele umane nou-prevăzute în structurile delegației în vederea preluării sarcinilor Agenției; solicită Comisiei să furnizeze informații detaliate și complete cu privire la orice eventuală asistență bugetară furnizată din fondurile transmise de Agenție delegațiilor;

               6.

               face trimitere, pentru alte observații cu caracter orizontal care însoțesc decizia de descărcare de gestiune, la Rezoluția sa din 5 mai 2010 (6) referitoare la performanțele, gestiunea financiară și controlul agențiilor.

      (1)  JO C 304, 15.12.2009, p. 43.

      (2)  JO L 248, 16.9.2002, p. 1.

      (3)  JO L 306, 7.12.2000, p. 7.

      (4)  JO L 357, 31.12.2002, p. 72.

      (5)  JO L 255, 26.9.2009, p. 176.

      (6)  Texte adoptate, P7_TA(2010)0139 (a se vedea pagina 241 din prezentul Jurnal Oficial).


title: Decizia Consiliului din 8 iulie 2014 de numire a membrilor și a membrilor supleanți pentru Ungaria în cadrul Consiliului de conducere al Fundației Europene pentru Îmbunătățirea Condițiilor de Viață și de Muncă

text:
               16.7.2014

               RO

               Jurnalul Oficial al Uniunii Europene

               L 209/54

         DECIZIA CONSILIULUI
   din 8 iulie 2014
   de numire a membrilor și a membrilor supleanți pentru Ungaria în cadrul Consiliului de conducere al Fundației Europene pentru Îmbunătățirea Condițiilor de Viață și de Muncă

      (2014/462/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 1365/75 al Consiliului din 26 mai 1975 privind constituirea Fundației Europene pentru Îmbunătățirea Condițiilor de Viață și de Muncă (1), în special articolul 6,
   având în vedere listele de candidați transmise Consiliului de guvernele statelor membre și de organizațiile angajatorilor și organizațiile lucrătorilor,
   întrucât:

               (1)

               Prin decizia sa din 2 decembrie 2013 (2), Consiliul a numit membrii și supleanții Consiliului de conducere al Fundației Europene pentru Îmbunătățirea Condițiilor de Viață și de Muncă pentru perioada 1 decembrie 2013-30 noiembrie 2016, cu excepția anumitor membri.

               (2)

               Guvernul Ungariei a prezentat nominalizări de candidați pentru două posturi vacante,

         ADOPTĂ PREZENTA DECIZIE:
   Articolul 1
   Următoarele persoane sunt numite membri și membri supleanți în cadrul Consiliului de conducere al Fundației Europene pentru Îmbunătățirea Condițiilor de Viață și de Muncă pentru perioada care se încheie la 30 noiembrie 2016:
   I.   REPREZENTANȚI AI GUVERNELOR

               Țară

               Membru

               Supleant

               Ungaria

               doamna Katalin KISSNÉ BENCZE

               doamna Mariann GÉHER

         Articolul 2
   Consiliul va numi membrii și membrii supleanți încă nenominalizați la o dată ulterioară.
   Articolul 3
   Prezenta decizie întră în vigoare la data adoptării.

      Adoptată la Bruxelles, 8 iulie 2014.

            Pentru Consiliu

            Președintele

         P. C. PADOAN

      (1)  JO L 139, 30.5.1975, p. 1.

      (2)  JO C 358, 7.12.2013, p. 5.


title: Decizia Comisiei din 15 decembrie 1998 privind încheierea unui Acord de cooperare între Comunitatea Europeană a Energiei Atomice (Euratom) și Canada în domeniul cercetării nucleare [notificată cu numărul C(1998) 4244]

text:
Anunţ juridic important

|

31998D0732

Jurnalul Oficial L 346 , 22/12/1998 p. 0064 - 0064 ediţie specială în limba cehă capitol 11 volum 30 p. 138  - 138 ediţie specială în limba estonă capitol 11 volum 30 p. 138  - 138 ediţie specială în limba maghiară capitol 11 volum 30 p. 138  - 138 ediţie specială în limba lituaniană capitol 11 volum 30 p. 138  - 138 LV.ES capitol 11 volum 30 p. 138  - 138 MT.ES capitol 11 volum 30 p. 138  - 138 PL.ES capitol 11 volum 30 p. 138  - 138 SK.ES capitol 11 volum 30 p. 138  - 138 ediţie specială în limba slovenă capitol 11 volum 30 p. 138  - 138

		19981215Decizia Comisieidin 15 decembrie 1998privind încheierea unui Acord de cooperare între Comunitatea Europeană a Energiei Atomice (Euratom) și Canada în domeniul cercetării nucleare[notificată cu numărul C(1998) 4244](98/732/Euratom)COMISIA COMUNITĂȚILOR EUROPENE,având în vedere Tratatul de instituire a Comunității Europene a Energiei Atomice, în special articolul 101 al doilea paragraf,având în vedere aprobarea Consiliului,întrucât Acordul de cooperare dintre Comunitatea Europeană a Energiei Atomice (Euratom) și Canada în domeniul cercetării nucleare ar trebui să fie aprobat,DECIDE:Articolul 1Acordul de cooperare dintre Comunitatea Europeană a Energiei Atomice (Euratom) și Canada în domeniul cercetării nucleare se aprobă în numele Comunității Europene a Energiei Atomice.Textul acordului se anexează la prezenta decizie [1].Articolul 2Președintele Comisiei va proceda, în ceea ce privește Comunitatea, la notificarea prevăzută la articolul 12 din acord.Articolul 3Prezenta decizie intră în vigoare în ziua următoare datei publicării în Jurnalul Oficial al Comunităților Europene.Adoptată la Bruxelles, 15 decembrie 1998.Pentru ComisieLeon BrittanVicepreședinte[1] JO L 346, 22.12.1998, p. 65.--------------------------------------------------